cyanic-selkie/wikianc huggingface dataset:
Pavļina Čilingirova
Biogrāfija
1980. un 1990. gados bijusi viena no vadošajām Bulgārijas šahistēm. Daudzkārtējā Bulgārijas sieviešu šaha čempionātu dalībniece, kuros izcīnījusi zelta (1993), 2 sudraba (1981, 2007) un 6 bronzas (1980, 1986, 1989, 1990, 2004, 2006) medaļas. Vairākkārt piedalījusies Pasaules šaha čempiones izcīņas cikla zonas turnīros (1981, 1987, 1993, 1995). 1988. gadā Dortmundē uzvarējusi starptautiskajā sieviešu turnīrā. 2007. gadā uzvarējusi Bulgārijas atklātajā sieviešu šaha čempionātā. Par panākumiem turnīros FIDE 1982. gadā Čilingirovai piešķīra starptautiskās meistares (WIM) nosaukumu.
Pārstāvējusi Bulgārijas komandu lielākajos komandu šaha turnīros:
Juris Galerijs Vidiņš
Juris Galerijs Vidiņš (dzimis ) ir latviešu ārsts un politiķis. Agrākais disidents, Atmodas kustības dalībnieks, divu Saeimu deputāts no "Tēvzemei un Brīvībai" saraksta (1995—2002).
Dzīvesgājums
Cēlies no senas Ķoniņciema dzimtas. Dzimis 1938. gada 28. jūnijā ārsta un literāta Jura Nikolaja Vidiņa (1905—1962) un viņa sievas Mildas ģimenē. 1941. gada 14. jūnija deportācijas laikā viņu no Mazirbes doktorāta kopā ar vecākiem, māsu Leldi un brāli Andreju izsūtīja uz Krasnojarskas novada Pirovskas rajonu Sibīrijā. 1947. gadā nelegāli atgriezies, bet 1952. gadā vēlreiz deportēts uz Sibīriju. Pēc atgriešanās dzimtenē 1955. gadā J. G. Vidiņš mācījās Rēzeknes 1. vidusskolā, studēja Rīgas Medicīnas institūtā, kuru beidza 1964. gadā.
Strādāja Strūžānu slimnīcā, tad Rēzeknes rajona slimnīcā, kļuva par tās galveno ārstu.
Atmodas kustības laikā viņu nacionālās pārliecības dēļ 1988. gada 27. janvārī atlaida no galvenā ārsta amata, viņš iesaistījās organizācijā "Helsinki-86", bija tās vadītājs (1988—1989).
Pēc Latvijas neatkarības atjaunošanas aktīvi iesaistījās valsts politikā, bija Latvijas atdzimšanas partijas priešsēdētājs, Rēzeknes pilsētas valdes priekšsēdētāja vietnieks (1992), 6. Saeimas un 7. Saeimas deputāts.
Meita — Saeimas deputāte un ministre — Ilze Viņķele.
Jākobs Ingebrigtsens
Jākobs Ingebrigtsens (no; dzimis ) ir Norvēģijas vieglatlēts, startē vidējo un garo distanču skriešanas sacensībās. Viņš ir čempions 1500 metru distancē, 2022. gada pasaules čempions 5000 metru distancē un trīskārtējs Eiropas čempions.
Viņa vecākie brāļi Henriks un Filips arī ir vidējo distanču skrējēji.
Karjera
2016. gadā 16 gadu vecumā J. Ingebrigtsens uzvarēja Eiropas čempionātā junioriem krosā, 6 km noskrienot 17 minūtēs un 6 sekundēs. 2017. gada 27. maijā Prefontaine Classic sacensībās ASV pilsētā Jūdžīnā, kas bija arī Dimanta līgas posms, viņš kļuva par jaunāko sportistu, kurš vienu jūdzi veicis ātrāk par 4 minūtēm (3:58,07). Tā paša gada jūlijā viņš piedalījās Eiropas junioru čempionātā Groseto, izcīnot divas zelta medaļas (5000 metros un 3000 metru šķēršļu skrējienā), bet 1500 metros piedzīvoja kritienu un finišēja 8. vietā. 2017. gadā Londonā pirmo reizi piedalījās arī Pasaules čempionātā pieaugušajiem, startējot 3000 metru šķēršļu skrējienā, bet neiekļuva finālā.
2018. gadā Pasaules U-20 čempionātā Tamperē ieguva sudrabu 1500 m un bronzu 5000 m. 2018. gada Eiropas čempionātā Berlīnē izcīnīja divas zelta medaļas, uzvarot gan 1500, gan 5000 metru distancē. 2019. gada Eiropas čempionātā telpās Glāzgovā uzvarēja 3000 m distancē un bija otrais 1500 metros. 2019. gada Pasaules čempionātā Dohā ieņēma 4. vietu 1500 metros un 5. vietu 5000 metru distancē.
2021. gada Eiropas čempionātā telpās Toruņā uzvarēja gan 1500 m, gan 3000 metros. Dimanta līgas sacensībās Florencē laboja Eiropas rekordu 5000 metros, distanci veicot 12 minūtēs un 48,45 sekundēs. Tokijā izcīnīja zelta medaļu 1500 metru distancē ar rezultātu 3 minūtes un 28,32 sekundes, uzstādot jaunu olimpisko un Eiropas rekordu.
Ljevēnā, Francijā, laboja pasaules rekordu telpās 1500 metru distancē, sasniedzot rezultātu 3 minūtes un 30,60 sekundes. Tā paša gada martā viņš izcīnīja sudraba medaļu Pasaules čempionātā telpās Belgradā. 2022. gada Pasaules čempionātā Jūdžīnā ieguva sudrabu 1500 metru distancē, piekāpjoties britu skrējējam Džeikam Vaitmenam, bet 5000 metru distancē kļuva par pasaules čempionu. 2022. gada Eiropas čempionātā ieguva divas zelta medaļas — gan 5000, gan 1500 metros.
2023. gada Eiropas čempionātā telpās Stambulā izcīnīja zelta medaļas gan 1500 m, gan 3000 m distancē. Dimanta līgas posmā Parīzē uzlaboja pasaules labāko sasniegumu divu jūdžu skrējienā, uzrādot laiku 7 minūtes un 54,10 sekundes. Pēc sešām dienām Dimanta līgas posmā Oslo laboja Eiropas rekordu 1500 metros, distanci veicot 3 minūtēs un 27,95 sekundēs. Dimanta līgas posmā Hožovā vēlreiz laboja Eiropas rekordu 1500 m distancē, uzrādot rezultātu 3 minūtes un 27,14 sekundes.
Reinas Konfederācija
Revolucionārās Francijas Pirmās republikas armijas iebrukumi Svētās Romas impērijas teritorijā sākās 1792. gadā. Napoleons Francijai pakāpeniski pievienoja visas zemes uz rietumiem no Reinas, tā īstenojot Francijas stratēģisko mērķi par Reinas robežu. Daudzo sīko valstiņu vietā viņš 1803. gadā izveidoja vairākas lielākas valstis, kuru valdnieki 1806. gadā saņēma karaļu titulus. 1807. gadā konfederācijai pievienojās Saksijas Karaliste. 1807. gadā Prūsija atteicās no zemēm uz rietumiem no Elbas par labu konfederācijai. Lai arī konfederācija beidza pastāvēt līdz ar Napoleona militāro sakāvi, vairākas no jaunizveidotajam karalistēm turpināja pastāvēt, un konfederācija deva jaunu impulsu vācu vienotībai sabrukušās Svētās Romas impērijas vietā.
Pauls Irbins
Pauls Irbins (dzimis 1975. gada 19. martā Rīgā) ir Latvijas sabiedriskais darbinieks, zinātnes komunikators, kosmosa entuziasts un uzņēmējs. 1995. gadā dibinājis AIESEC Latvija, pirmais prezidents. Kopš 2000. gada konsultē uzņēmumus par procesu optimizāciju ar TOC un LEAN. Kopš 2010. gada veidojis un vadījis zinātkāres centrus "Zinoo" un "Zili Brīnumi" Cēsīs, Rīgā, Daugavpilī un Liepājā. Veidojis un vadījis bērnu raidījumu "Zili Brīnumi". Kopš 2018. gada Latvijas Kosmosa industrijas asociācijas prezidents. Kopš 2021. gada veido Kosmosa izziņas centru Cēsīs.
Izglītība
1993. gadā absolvējis Valmieras Valsts ģimnāciju, no 1993. gada līdz 1999. gadam studējis Latvijas Universitātes bakalaura studiju programmā biznesa ekonomiku, no 1999. gada līdz 2003. gadam studējis Latvijas Universitātes maģistra studiju programmā biznesa ekonomiku, 2006. gadā ieguvis Goldrat School "TOC application expert" sertifikātu, 2019. gadā uzsācis studijas Rīgas Tehniskās universitātes doktorantūras studiju programmā aeronautiku.
Magaljanesas province
Magaljanesas province ir viena no Čīles Magaljanesas reģiona provincēm valsts dienvidos. Provinces centrs un vienīgā pilsēta ir Puntaarenasa. Aizņem kontinentālās Dienvidamerikas pašus dienvidus ar Rjesko salu un Bransvikas pussalu, kā arī Ugunszemes arhipelāga rietumu daļu Magelāna šauruma krastā. Robežojas pa sauszemi rietumos ar Čīles Ultima Esperansas provinci, bet ziemeļos — ar Argentīnas Santakrusas provinci.
Administratīvais iedalījums
Province administratīvi dalās četrās komūnās:
Ukrainas varoņpilsēta
Ukrainas varoņpilsēta (uk) ir goda atzinība, ko Ukrainas prezidents iedibināja 2022. gada 6. martā, lai atzīmētu pilsoņu varoņdarbus, vispārēju varonību un izturību, kas parādīta savas pilsētas aizstāvībā pret Krievijas Federācijas bruņoto agresiju pret Ukrainu.
Varoņpilsētas
Goda atzinība piešķirta:
Piemiņas zīmes
2022. gada 10. aprīlī Kijivas Šuļavkas rajonā no varoņpilsētu piemiņas zīmēm tika novākti Krievijas un Baltkrievijas pilsētu Maskavas, Ļeņingradas, Staļingradas, Tulas, Murmanskas, Smoļenskas, Novorosijskas, kā arī Minskas un Brestas nosaukumi.
Šo pilsētu vietā parādījās Ukrainas varoņpilsētas: Harkiva, Hersona, Čerņihiva, Mikolajava, Volnovaha, Ohtirka, Buča, Irpiņa, Hostomeļa un Mariupole.
No iepriekšējiem nosaukumiem palika tikai ukraiņu pilsētas — Kijiva, Sevastopole, Odesa un Kerča. Varoņpilsēta ir augstākā atzinība, kas piešķirta četrām Ukrainas pilsētām, kuras kļuva slavenas ar savu varonīgo aizsardzību Otrā pasaules kara laikā.
Artis Buks
Artis Buks (dzimis Rīgā, miris ) bija latviešu vēsturnieks un vēstures skolotājs. Izveidoja Vēstures enciklopēdisko vārdnīcu saitē vesture.eu, veidoja rakstus arī Nacionālajā enciklopēdijā un Vikipēdijā (Dalībnieks:Anonīms).
Kadzumi Takada
Kadzumi Takada (ja; dzimis, miris ) bija japāņu futbolists, bijis Japānas futbola izlases dalībnieks.
Artis Buks
Dzīvesgājums
Dzimis 1966. gadā Rīgā, viņa viens no trim brāļiem ir Jānis Buks. 2009. gadā Latvijas Universitātes Vēstures un filozofijas fakultātē ieguva vēstures maģistra grādu (diplomdarba tēma: "Valdnieka harisma un vara XIII gs. Mongolijas stepē"). Strādāja par vēstures skolotāju Rīgas Angļu ģimnāzijā un Rīgas Doma kora skolā. 2023. gada aprīlī viņu pieņēma darbā par pētnieku Latvijas Okupācijas muzejā.
Darbi
Artis Buks pētīja Sibīrijas latviešu militāro formējumu vēsturi, Baltijas provinču iedzīvotāju vēsturi 19. gadsimtā un vēstures filozofiju. Publicēja rakstus žurnālos "Domuzīme", "Medicus Bonus" un portālā "Satori":
Dokuments
Dokuments ir jebkurš materiāls objekts kā papīrs, perfokarte, filma, skaņu plate un magnētiskā lente, kurā fiksēta informācija un kurš paredzēts tās saglabāšanai un tālāknodošanai. Personas dokuments apliecina pilsoņa personību, piemēram, pase vai ID karte, kā arī darba vietu un amatu, skolu vai piederību kādai organizācijai. Vēstures dokuments satur informāciju par noteiktu laikmetu un tā laika ekonomiku, politiku un kultūras dzīvi.
Dokuments tiesībās ir noteiktā kārtībā un formā sastādīts akts, kas apliecina kādu juridisku faktu, piemēram, dzimšanas datus, laulības faktu vai darba stāžu. Dokuments parasti tiek sastādīts rakstiskā formā, taču likumā noteiktos gadījumos par dokumentu var uzskatīt arī fotogrāfiju, skaņu ierakstu, video vai citus pierādījumus. Dokumentu noformēšanas un sastādīšanas kārtību noteic likumi, kā arī valsts standarti. Par dokumentu viltošanu paredzēta kriminālatbildība.
Latvijas Baltkrievu savienība
Latvijas baltkrievu savienība (baltkrievu: Саюз беларусаў Латвіі) ir sabiedriska organizācija, kas apvieno baltkrievu un slāvu kultūras biedrības. Tā iniciē un atbalsta programmas kultūras un tautas mākslas, izglītības, baltkrievu tradīciju saglabāšanas un attīstības jomā Latvijā. Darbojas Rīgā un visos Latvijas reģionos. Tai ir sabiedriskā labuma organizācijas statuss, un tā ir Latvijas Republikas Kultūras ministrijas mazākumtautību nevalstisko organizāciju pārstāvju konsultatīvās komisijā.
Valdes priekšsēdētāja ir Valentīna Piskunova, Baltkrievijas Dzelzceļa transporta inženieru institūta absolvente.
235 000 000
"235 000 000" ir 1967. gadā izdota Latvijas dokumentālā filma. Filmas režisors ir Uldis Brauns.
2019. gada janvārī Latvijas Valsts kinofotofonodokumentu arhīvs no režisora atraitnes saņēma filmas garāku oriģinālversiju, tās ilgums ir 130 minūtes.
Sižets
Filmas nosaukums ir kā atsauce uz Padomju Savienības iedzīvotāju skaitu filmas uzņemšanas laikā. Filmā tverti nozīmīgi mirkļi cilvēka dzīvē, kas sākas ar piedzimšanu un pirmajiem soļiem uz Zemes, bet turpinās ar mīlestību un kāzām.
Apdzīvota vieta
Apdzīvota vieta jeb apmetne ir iedzīvotāju izvietojuma pamatvienība, ilgstoša, patstāvīga vai sezonāla cilvēku dzīves vieta, kur izveidojušies materiāli priekšnoteikumi kā mājokļi un komunikācijas. Apdzīvotās vietas var iedalīt pēc to administratīvās un saimnieciskās nozīmes, iedzīvotāju skaita un nodarbinātības, apbūves īpatnībām un apdzīvotības blīvuma.
Latvijā ir trīs veidu apdzīvotās vietas: viensētas, ciemi, pilsētas. Dažādās valstīs apdzīvoto vietu iedalījums var atšķirties.
Džuno
Džuno var būt:
Hokejs 2018. gada ziemas olimpiskajās spēlēs vīriešiem
Vīriešu turnīrs 2018. gada ziemas olimpiskājās spēlēs norisinājās no līdz  Kanninā, nevis Phjončhanā. Turnīrā piedalījās 11 valstu izlases un olimpiskie sportisti no Krievijas. Kā pirmie turnīram kvalificējās tā mājinieki Dienvidkorejas hokeja izlase.
Kvalifikācija
Zviedrija, Somija, Kanāda, Krievija (piedalījās kā Olimpiskie sportisti), ASV, Čehija, Šveice un Slovākija olimpiskajam turnīram kvalificējās kā astoņas Starptautiskās hokeja federācijas (IIHF) reitingā augstāk ierindotās izlases 2015. gadā. Dienvidkoreja startēja kā mājinieki, savukārt atlikušās trīs ceļazīmes kvalifikācijas turnīra ceļā izcīnīja Slovēnija, Vācija un Norvēģija.
Komandu sastāvi
Katra komanda olimpiskajām spēlēm drīkstēja pieteikt 22 laukuma spēlētājus un 3 vārtsargus. Šajās olimpiskajās spēlēs nepiedalījās Nacionālās hokeja līgas (NHL) hokejisti, lai gan piecās iepriekšējās ziemas olimpiskajās spēlēs šie hokejisti spēlēja. Savukārt Kontinentālajā hokeja līgā (KHL) bija 33 dienu pārtraukums, lai sportisti varētu startēt olimpiskajās spēlēs.
B grupa
<section begin=B1 spēle /><section end=B1 spēle />
<section begin=B4 spēle /><section end=B4 spēle />
<section begin=B5 spēle /><section end=B5 spēle />
C grupa
<section begin=C1 spēle /><section end=C1 spēle />
<section begin=C2 spēle /><section end=C2 spēle />
<section begin=C3 spēle /><section end=C3 spēle />
<section begin=C4 spēle /><section end=C4 spēle />
<section begin=C5 spēle /><section end=C5 spēle />
<section begin=C6 spēle /><section end=C6 spēle />
Komandu rangs pēc grupu turnīra
Izslēgšanas spēlēm komandas tika sarindotas no 1. līdz 12. vietai (no 1D līdz 12D). Lai to paveiktu, tika ņemti vērā kritēriji šādā secībā:
Kvalifikācijas izslēgšanas spēles
<section begin=D2 spēle /><section end=D2 spēle />
<section begin=D4 spēle /><section end=D4 spēle />
Ceturtdaļfināli
<section begin=E4 spēle /><section end=E4 spēle />
Pusfināli
<section begin=F1 spēle /><section end=F1 spēle />
<section begin=F2 spēle /><section end=F2 spēle />
Bronzas medaļas spēle
<section begin=G1 spēle /><section end=G1 spēle />
Fināls
<section begin=G2 spēle /><section end=G2 spēle />
Liepsalas
Liepsalas ir ciems Madonas novada Ošupes pagastā. Atrodas pagasta rietumu daļā.
Apdzīvotā vieta atrodas pie autoceļa V903. Ciems ir daļēji izzudis, tajā atrodas O. Kalpaka muzejs.
Mičio Ašikaga
Mičio Ašikaga (ja; dzimis ) ir bijušais japāņu futbolists, bijis Japānas futbola izlases dalībnieks.
Pusaudžu grūtniecība
Pusaudžu grūtniecība ir grūtniecība pusaudžu vecumā līdz 20 gadiem. Pasaules Veselības organizācija definē pusaudžu vecumu kā periodu no 10 līdz 19 gadiem.
Grūtnieces pusaudžu vecumā saskaras ar daudzām tādām pašām ar grūtniecību saistītām problēmām kā vecākas sievietes. Meitenēm, kas jaunākas par 15 gadiem, var rasties papildus problēmas, jo viņas var būt fiziski sliktāk attīstītas, lai dzemdētu. Paildus tam, 15-19 gadus vecām meitenēm riski vairāk saistīti ar sociālekonomiskajiem faktoriem, nevis ar bioloģisko vecuma ietekmi, tostarp zemāku izglītības līmeni un nabadzību.
Pusaudžu grūtniecība attīstītajās valstīs parasti iestājas ārpus laulības un bieži vien ir saistīta ar sociālo stigmu.
Marija Kutjaņina
Marija Kutjaņina (ru; dzimusi ) ir Krievijas FIDE meistare šahā (2012).
Biogrāfija
Tambovas apgabala šaha skolas audzēkne. 2016. gadā bijusi otrā Krievijas jauniešu šaha kausa izcīņā meitenēm U13 vecuma grupā, kā arī izcīnījusi trešo vietu Krievijas jauniešu šaha ātrspēles čempionātā meitenēm U13 vecuma grupā.
Stefka Savova
Stefka Savova (bg; dzimusi Pazardžikā) ir Bulgārijas starptautiskā meistare šahā (1983).
Ardievu, XX gadsimt!
"Ardievu, XX gadsimt!" ir 2006. gadā izdota Latvijas dokumentālā filma. Filmas režisors ir Uldis Brauns.
Stefka Savova
Biogrāfija
1977. gadā Novisadā izcīnījusi bronzas medaļu Eiropas šaha čempionātā juniorēm vecuma grupā līdz 20 gadiem. 1980. gados kļuvusi par vienu no vadošajām Bulgārijas šahistēm. Bulgārijas sieviešu šaha čempionātā ieguvusi visu medaļu komplektu: zeltu (1986), sudrabu (1988) un bronzu (1982). Par panākumiem turnīros FIDE 1983. gadā Savovai piešķīra starptautiskās meistares (WIM) nosaukumu. 1986. gadā Atēnās uzvarējusi starptautiskajā sieviešu šaha turnīrā Acropolis. Divas reizes piedalījusies Pasaules šaha čempiones izcīņas cikla zonas turnīros (1987, 1989). 2002. gadā Stambulā izcīnījusi 3. vietu Balkānu valstu šaha čempionātā sievietēm. 2005. gadā kļuvusi par Bulgārijas sieviešu šaha čempionāta sudraba medaļas ieguvēju.
Pārstāvējusi Bulgārijas komandu Pasaules šaha olimpiādēs, kurās piedalījusies 3 reizes (1984-1988). Komandu vērtējumā izcīnījusi sudraba (1984) medaļu.
Ardievu, XX gadsimt!
Sižets
Filmā tiek apskatīti vēsturiskie notikumi un cilvēku likteņi, sākot no 1905. gada revolūcijas un beidzot ar Baltijas ceļu un Trešo atmodu.
Surveyor 2
Surveyor 2 bija ASV NASA programmas Surveyor Mēness nolaižamais aparāts. Projektu vadīja Reaktīvās kustības laboratorija. Zonde palaista ; 22. septembrī zaudēti sakari ar to.
Atšķirībā no Surveyor 1, kas bija apgādāts tikai ar televīzijas kameru, Surveyor 2 bez kameras bija arī radars, kas iegūtu Mēness virsmas atstarošanās datus nolaišanās laikā. Kosmiskā aparāta temperatūras mērījumus bija paredzēts izmantot Mēness virsmas temperatūras noskaidrošanai.
Surveyor 2 tika palaists 12:32:00 UTC ar nesējraķeti Atlas LV-3C Centaur-D no Kanaveralas zemesraga Gaisa spēku stacijas laukuma LC-36A tiešā trajektorijā uz Mēnesi. Trajektorijas korekcijas manevra laikā viens dzinējs neiedarbojās, kas izraisīja kosmiskā aparāta nekontrolētu kūleņošanu. Mēģinājumu atjaunot stabilitāti bija neveiksmīgi. 22. septembrī 09:35 UTC pazuda sakari ar zondi. Surveyor 2 bija paredzēts nolaisties Sinus Medii jūrā, bet pēc aprēķiniem kosmiskais aparāts ietriecās Mēness virsmā Kopernika krāterī 23. septembrī 03:18 UTC.
Elku iela (Rīga)
Elku iela ir iela, kas atrodas Rīgas pilsētas Brasas apkaimē. Tā sākas krustojumā ar Senču ielu un beidzas ar strupceļu. Ielas kopējais garums ir 85 metri, tā ir klāta ar asfaltbetona segumu un ir viena no Brasas apkaimes īsākajām ielām.
Vēsture
Elku iela ir sastopama Rīgas ielu sarakstos no 1937. gada ar savu tagadējo nosaukumu, kas laika gaitā netika mainīts.
Argentīna 1900. gada vasaras olimpiskajās spēlēs
Argentīna bija pārstāvēta 1900. vasaras olimpiskajās spēlēs kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija pirmās vasaras olimpiskās spēles, kurās tā startēja.
Šajās olimpiskajās spēlēs, Argentīna, bija pārstāvēta ar vienu sportistu, Francisko Kamē, kurš startēja paukošanā. Šajā reizē Argentīna neieguva olimpiskās medaļas.
Latvijas zivju sugu uzskaitījums
Šajā uzskaitījumā ir apkopotas visas Latvijā savvaļā sastopamās zivju sugas.
Gaigalieši
Gaigalieši ir ciems Madonas novada Ošupes pagastā. Atrodas pagasta rietumu daļā.
Apdzīvotā vieta atrodas pie autoceļa V868 un V902 krustojuma, Meirānu kanāla krastā.
Loids Šeplijs
Loids Stauels Šeplijs (en, dzimis, miris ) bija amerikāņu matemātiķis, kopā ar Elvinu Rotu 2012. gada Nobela prēmijas ekonomikā laureāts.
Devis būtisku ieguldījumu spēļu teorijas attīstībā. Astronoma Hārlova Šeplija dēls. Pēc doktora grāda iegūšanas Prinstonas Universitātē, no 1954. līdz 1981. gadam strādāja RAND korporācijā, vēlāk - Kalifornijas Universitātes profesors.
Valsts darba inspekcija
Valsts darba inspekcija (VDI) ir Labklājības ministrijas pārraudzībā esoša tiešās pārvaldes iestāde, kuras galvenā funkcija ir valsts uzraudzības un kontroles īstenošana darba tiesisko attiecību un darba aizsardzības jomā. VDI darbību reglamentē VDI likums. Valsts darba inspekcijas misija ir panākt darba tiesisko attiecību un darba aizsardzības likumdošanas ievērošanu Latvijā, lai mūsu valstī tiktu izveidota un uzturēta droša, veselībai nekaitīga darba vide un korektas darba tiesiskās attiecības, tādējādi samazinot arodslimnieku skaitu un nelaimes gadījumos darbā cietušo skaitu.
Vēsture
1992. gadā, lai izveidotu vienotu valsts kontroles un uzraudzības sistēmu darba jautājumos, Latvijas Republikas Ministru Padome pieņēma lēmumu “Par Valsts darba inspekcijas izveidošanu”, kura darbotos Labklājības ministrijas pārziņā.
1993. gadā Valsts darba inspekcija 28 cilvēku sastāvā uzsāk darbu Rīgā, Kr. Valdemāra ielā 38.
Svētiņi (Lielvārdes pagasts)
Svētiņi ir ciems Ogres novada Lielvārdes pagastā. Atrodas pie Lielvārdes pilsētas ziemeļaustrumu robežas. Svētiņus no Lielvārdes pilsētas atdala Dzelzceļa līnija Rīga—Daugavpils. Attālums no novada centra Ogres — 20 km, no pagasta centra Lielvārdes — 3 km, no Rīgas — 56 km. Ciema teritorijā atrodas Lielvārdes Svētā Nikolaja pareizticīgo baznīca.
Vieglatlētika 1900. gada vasaras olimpiskajās spēlēs — vesera mešana vīriešiem
Vesera mešana vīriešiem bija viena no 23 disciplīnām, kas tika aizvadīta vieglatlētikas sacensības ietvaros 1900. gada vasaras olimpiskajās spēlēs Parīzē. Sacensības notika 1900. gada 16. jūlijā Kruakatelānā, Buloņas meža teritorijā. Tajās startēja 5 sportisti no divām valstīm. Šī bija pirmā reize, kad vesera mešana bija iekļauta olimpisko spēļu programmā.
Vesera mešana bija viena no 5 disciplīnām, kurā visas olimpiskās medaļas izcīnīja ASV sportisti. Zelta medaļu ieguva Džons Flenegens aizmetot veseri 51.01 metra attālumā. Sudraba medaļu, ar rezultātu 46.26 metri ieguva Trakstans Heirs, bet bronzas medaļu ieguva Džosija Makrakens, viņa rezultāts — 43.58 metri.
Olimpisko rekordu šajā disciplīnā uzstādīja ASV sportists Džons Flenegens, viņa rezultāts un olimpiskais rekords bija 51.01 metri.
Rekordi
(*) — neoficiālais pasaules rekords; (**) — Flenegens līdz kļuva par ASV pilsoni pārstāvēja Lielbritānijas un Īrijas Apvienoto karalisti.
Pārstāvētās valstis un sportisti
Augstlēkšanas sacensībās startēja 5 sportisti no 2 valstīm. Francija, Lielbritānija, Norvēģija un Ungārija pirmo reizi bija pārsrāvētas augstlēkšanas sacensībās.
Iekavās norādīts startējošo sportistu skaits no attiecīgās valsts.
Jātnieki 1900. gada vasaras olimpiskajās spēlēs
Šajā uzskaitījumā apkopoti sportisti, jātnieki, kuri startēja jāšanas sacensībās 1900. gada vasaras olimpiskajās spēlēs Parīzē. Šīs sacensības notika 1900. gadā no 29. maija līdz 2 jūnijam. Tajā startēja 58 sportisti (56 vīrieši un 2 sievietes) no 8 valstīm. Sportisti startēja 5 dažādās disciplīnās, no kurām trīs disciplīnas atzīst Starptautiskā Olimpiskā komiteja.
Jāšana olimpiskajās spēlēs bija pārstāvēta pirmo reizi, līdz ar to visi sportisti olimpiskajās spēlēs startēja pirmoreiz.
Daļa no sportistiem, kas startēja kādā no trim "olimpiskajām" disciplīnām nav zināmi, taču iespējams, ka kādi no "ne-olimpisko" disciplīnu pārstāvjiem bija pārstāvēti šajās disciplīnās. Taču tas šobrīd oficiāli nav apstiprināts.
Sportisti
Sportisti sakārtoti alfabētiskā secībā pēc uzvārda.
Kopiena
Kopiena ir cilvēku grupa, kurus vieno kaut kas kopīgs, piemēram, dzīvesvieta, intereses, valoda, reliģija, normas, izcelsme, vajadzības. Visbiežāk ar to saprot cilvēku grupas, kas dzīvo noteiktā vietā, ko vieno kopīga valoda, izcelsme, reliģija vai kas cits.
Mūsdienās veidojas kopienas tiešsaistes sociālajos tīklos, kur tīmekļa žurnālos, forumos apvienojas cilvēki ar kopīgām interesēm. Arī Vikipēdija latviešu valodā ir sava veida kopiena, kur cilvēki apvienojušies, lai latviešu valodā radītu interneta enciklopēdiju.
Daiširo Jošimura
Nacionālā izlase
!Kopā||46||7
Etnas iela (Rīga)
Etnas iela ir iela, kas atrodas Rīgas pilsētas Brasas apkaimē. Tā sākas krustojumā ar Senču ielu un beidzas ar strupceļu. Ielas kopējais garums ir 284 metri, tā ir klāta ar asfaltbetona un bruģa segumu.
Vēsture
Nosaukta par godu metālfabrikai „Etna”, kas atradās blakus uz Brīvības ielas. Etnas iela ir sastopama Rīgas ielu sarakstos no 1930. gada ar savu tagadējo nosaukumu, kas laika gaitā netika mainīts.
Kunija Daini
Kunija Daini (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||44||0
Emilija Zavivajeva
Emilija Zavivajeva (ru; dzimusi 2006. gadā) ir Krievijas FIDE meistare šahā (2014).
Biogrāfija
Ņižņijnovgorodas šaha skolas audzēkne. Pārstāvējusi Krieviju Eiropas un pasaules jauniešu šaha čempionātos, kuros lielāko panākumu guvusi 2014. gadā, kad Batumi uzvarējusi Eiropas jauniešu šaha čempionātā meitenēm U8 vecuma grupā. Par šo panākumu ieguvusi FIDE meistares (FM) nosaukumu. 2013. gadā uzvarējusi Eiropas skolēnu šaha čempionātā meitenēm U7 vecuma grupā. 2015. gadā izcīnījusi otro vietu Maskavas starptautiskā šaha festivāla Moscow Open turnīrā meitenēm U9 vecuma grupā.
Galatija
Ķeltu Galatija
Terminu "galatieši" grieķi izmantoja, lai apzīmētu trīs Anatolijas ķeltu tautas: tektosagus, trokmijus un tolistobogus. Ap 1. gadsimtu pr.Kr. šie ķelti tik lielā mērā hellenizējās, ka daži senie grieķu rakstnieki sauca tos par ellenogalatajiem (Ἑλληνογαλάται). Romieši tos sauca par gallugrieķiem. Lai gan ķelti lielā mērā integrējās hellēniskajā Mazāzijā, viņi tomēr saglabāja savu valodas un etnisko identitāti.
Ap 4. gadsimtu pr.Kr. ķelti iespiedās Balkānos, izveidojot kontaktus ar trāķiešiem un grieķiem. 380. gadā pr.Kr. viņi karoja Dalmācijas dienvidu rajonos (mūsdienu Horvātijā), un senajā pasaulē klīda baumas, ka Aleksandra Lielā tēvs, Filips II, tika nogalināts ar ķeltu izcelsmes dunci. Arrians rakstīja, ka "Jonijas piekrastē iemājojušie ķelti" bija to starpā, kas 335. gadā pr.Kr. sagaidīja Maķedonijas Aleksandru viņa karagājienā pret getiem. Dažās senajās atskaitēs ir minēts, ka ķelti slēdza savienību ar Dionīsiju I Sirakūzieti, kurš sūtīja viņus kopā ar maķedoniešiem cīnīties pret tēbiešiem. Divas ķeltu frakcijas 279. gadā pr.Kr. Brenna vadībā apvienojās un sāka virzīties uz dienvidiem no Dienvidbulgārijas grieķu polisu virzienā. Saskaņā ar Līviju, no šīs pamatgrupas atdalījās diezgan lieli spēki un devās uz Mazāziju.
Kāpsmildzenes
Kāpsmildzenes (la) ir graudzāļu dzimtas ģints, kuras sugas ir sastopamas Eiropā, Ziemeļāfrikā un Tuvajos austrumos. Latvijā ir sastopama viena suga — iesirmā kāpsmildzene (Corynephorus canescens).
Galatija
Ķeltu Galatija
Dažus gadus Hellesponta pilsētu federācija, ieskaitot Bizantiju un Halkedonu, neļāva ķeltiem nokļūt Mazāzijā. Taču cīņas gaitā par varu ar savu brāli Zipoetu, Nikomeds I Bitīnietis nolīga 20 000 galatiešu algotņus. Galatieši sadalījās divās grupās, kuras vadīja Leonorijs un Lutārijs, un tie šķērsoja Bosforu un Hellespontu. 277. gadā pr.Kr., kad karadarbība beidzās, Nikomeds zaudēja kontroli pār galatiešiem, un tie sāka sirot Mazāzijas grieķu pilsētās. Tajā laikā Antiohs nostiprināja savu varu Sīrijā. Galatieši izlaupīja Kiziku, Ilionu, Didimu, Pjenu, Tiatiru, un Laodiķeju, bet Eritras iedzīvotāji no viņiem atpirkās. 275. vai arī 269. gadā pr.Kr. Antioha armija sastapās ar galatiešiem kaut kur Sardu līdzenumā Ziloņu kaujā. Pēc šīs kaujas ķelti apmetās Frīģijas ziemeļos, reģionā, kas vēlāk tika saukts par Galatiju.
Kāpsmildzenes
Ģintī ir klasificētas šādas sugas:
Galatija
Ķeltu Galatija
Ķeltu Galatijas teritorijā atradās tādas pilsētas, kā Ankira, Pessinusa, Tavija un Gordiona.
Romiešu Galatija
Pēc Dejotara nāves Galatijas valsts tika nodota Bruta un Kasija vadītās romiešu armijas palīgkomandierim Amintam, kurš bija ieguvis Marka Antonija labvēlību. Pēc viņa nāves 25. gadā pr.Kr. Augusts Oktaviāns pievienoja Galatiju Romas impērijai, padarot to par romiešu provinci. Galatiešu ķēniņa mantinieks, Pilamens, kā uzticības apliecinājumu Augustam, veltīja tam netālu no savas galvaspilsētas, Ankiras, esošo frīģiešu dieva Mena templi (Monumentum Ancyranum). Tieši uz šī tempļa sienām Galatijā līdz mūsdienām ir saglabājies svarīgais vēstures avots "Res Gestae Divi Augusti" (Dievišķā Augusta darbi). Maz tādu provinču, kas bija tik uzticamas Romai.
Jozefs Flāvijs saistīja bibliskā Gomera personu ar Galatiju (vai arī vispārīgi ar Galliju): "Jo Gomers dibināja tos, kurus grieķi tagad sauc par galatiešiem (galliem), bet toreiz tie saucās par gomeriešiem". Savukārt, citi Gomeru saista ar kimmeriešiem.
Apustulis Pāvils apmeklēja Galatiju savos misijas ceļojumos un rakstīja tur dzīvojošiem kristiešiem "vēstuli galatiešiem".
Kaut arī sākumā galatieši saglabāja savu kultūras identitāti, taču 2. gadsimtā tie asimilējās (hellenizējās) Anatolijas hellēniskajā civilizācijā. Un tomēr vēl Sv. Hieronīma (347–420.g.) laikā galatieši runāja galatiešu valodā, un viņš rakstīja, ka Ankiras galatieši un Trīres treveri (mūsdienu Reinas apgabala teritorijā) runāja vienā valodā (Comentarii in Epistolam ad Galatos, 2.3, uzrakstīts ap 387. gadu).
Administratīvās reorganizācijas rezultātā ap 386–395. gadu to nomainīja divas jaunas provinces, Pirmā Galatija (Galatia Prima) un Otrā Galatija (Galatia Secunda) jeb Salutaris, kur tika iekļauta arī Frīģijas daļa. Galatijas tautas likteņa sakarā ir zināma nenoteiktība, taču šķiet, ka tos tomēr asimilēja Anatolijas grieķiskā sabiedrība.
Latvijas vēžu sugu uzskaitījums
Šajā uzskaitījumā ir apkopotas dažas no Latvijā savvaļā sastopamajām ap 220 vēžu sugām.
Ungārijas karognesēji olimpiskajās spēlēs
Šajā uzskaitījumā apkopoti Ungārijas pārstāvji un sportisti, kas olimpisko spēļu oficiālajās ceremonijās nesuši valsts karogu.
Ungārija vasaras olimpiskajās spēlēs piedalās kopš 1896. gada, bet ziemas olimpiskajās spēlēs kopš 1924. gada.
Kolumbijas Revolucionārie bruņotie spēki
Kolumbijas Revolucionārie bruņotie spēki — Tautas armija, arī Kolumbijas Revolucionārie bruņotie spēki bija kreisa, militāra, teroristiska partizānu organizācija Kolumbijā, kas bija iesaistīta Kolumbijas bruņotajā konfliktā no  līdz. FARC radās Aukstā kara laikā kā marksistisks-ļeņinisks nabadzīgo zemnieku spēks un Kolumbijas Komunistiskās partijas militārais spārns, kas aizstāv agrārismu un pretimperiālismu. Naudu viņi ieguva nolaupot cilvēkus un prasot izpirkuma maksu, nelegāli rokot izrakteņus, ievācot nodokļus savā teritorijā, ražojot un izplatot narkotikas.
jūnijā FARC Havanā notiekošajās miera sarunās ar Kolumbijas valdību noslēdza pamieru. tika parakstīts galīgais miera līgums, kuru kolumbiešiem bija jāapstiprina referendumā, kas notika 2. oktobrī. Referendumā iedzīvotāji tomēr nobalsoja pret miera līgumu (pretinieki uzskata, ka miera līgums ar partizāniem nav iespējams, tiem jāstājas tiesas priekšā).
Pēc tam tika sagatavota jauna miera līguma redakcija, ko ratificēja Kolumbijas parlaments un 2017. gadā FARC uzsāka atbruņošanos.
86. Kinoakadēmijas balva
86. Kinoakadēmijas balvas tika pasniegtas 2014. gada 2. martā Losandželosā, Holivudā Dolby teātrī. 24 kategoriju nominanti tika paziņoti 2014. gada 16. janvārī. Pasākums norisinājās vienu nedēļu vēlāk nekā ierasts, lai nesakristu ar 2014. gada ziemas olimpiskajām spēlēm Sočos.
Balvu pasniegšanas ceremoniju ASV translēja televīzijas kanāls ABC, un to vadīja komiķe Elena Didženeresa, kas bija jau otrā reize, kad viņa ir vadījusi "Oskara" pasniegšanas ceremoniju. Pirmā reize bija 79. Kinoakadēmijas balvas pasniegšana 2007. gadā. Džastins Timberleiks arī izrādīja pastiprinātu interesi par ceremonijas vadītāja vietu.
2013. gada 5 septembrī, kinoakadēmija paziņoja trīs nominantus, kam tiks piešķirta Kinoakadēmijas goda balva: aktrisi Andželu Lensberiju, aktieri un producentu Stīvu Mārtinu un kostīmu mākslinieku Pjēro Tosi. Andželīnu Džoliju apbalvoja arī ar Džīna Heršolta humanitāro balvu par viņas ieguldījumiem labdarībā.
Uzvarētāji un nominanti
2014. gada 16. janvārī, Semjuela Goldvina teātrī, Beverlihilsā, 86. Kinoakadēmijas balvas nominantus nosauca Kino mākslas un zinātnes akadēmijas prezidente Šerila Būna Aizeksa un aktieris Kriss Hemsvorts. "Amerikāņu afēra" un "Gravitācija" saņēma visvairāk nominācijas.
Balvu ieguvēji
Uzvarētāji atrodas saraksta augšgalā un ir izcelti treknrakstā.
Franciskopole
Franciskopole ir ciems Alūksnes novada Liepnas pagastā. Atrodas pagasta centrālajā daļā 2 km no pagasta centra Liepnas, 36 km no novada centra Alūksnes un 237 km no Rīgas.
Apdzīvotā vieta atrodas pie autoceļa V455, Saidupes krastā.
Pie Franciskopoles atrodas vietējas nozīmes arheoloģijas piemineklis — Franciskopoles senkapi (Vecie kapi).
Silmaču iela (Rīga)
Silmaču iela ir iela, kas atrodas Rīgas pilsētas Brasas apkaimē. Tā sākas krustojumā ar Etnas ielu un beidzas ar strupceļu. Ielas kopējais garums ir 54 metri, tā ir klāta ar bruģa segumu un ir viena no Brasas apkaimes īsākajām ielām.
Vēsture
Silmaču iela ir sastopama Rīgas ielu sarakstos no 1930. gada ar savu tagadējo nosaukumu, kas laika gaitā netika mainīts.
Ielu savienojumi
Silmaču iela ir savienota tikai ar Etnas ielu.
Sverdrupa šaurums
Sverdrupa šaurums (en) ir jūras šaurums Kanādas Arktiskajā arhipelāgā starp Aksela Heiberga salu austrumos un Mīena salu rietumos. Savieno Mesija šaurumu dienvidos ar Ziemeļu Ledus okeānu ziemeļos. Šauruma dienvidu galā atrodas nelielo Feja salu grupa. Lielāko daļu gada pildīts ar 1 līdz 5 m biezu ledus kārtu; tikai siltākajās vasarās tā sadalās.
Šaurumu pirmie 1900. gada maijā atklāja Oto Sverdrupa ekspedīcija ar suņu kamanām. Nosaukts ekspedīcijas vadītāja vārdā. Pirmo dokumentēto šauruma šķērsošanu veica Hanss Krīgers 1930. gadā.
Valsts aizsargājamie kultūras pieminekļi Jūrmalā
Šajā lapā apkopoti valsts aizsargājamie kultūras pieminekļi Jūrmalā.
Laube
Laube var būt:
Vitima
Vitima (, sah) ir Sibīrijas upe Krievijas Federācijā, Ļenas labā krasta pieteka, kas sākas Burjatijas Republikā, tek cauri Aizbaikāla novadam un Irkutskas apgabalam un ietek Ļenā Jakutijas teritorijā. Lielākā apdzīvotā vieta Vitimas krastos ir Bodaibo pilsēta. Augštecē upi šķērso Baikāla-Amūras maģistrāle.
Helēniešu valodas
Helēniešu valodas ir indoeiropiešu valodu saimes atzars. Tas ietvēra vairākas jau izmirušas valodas, no kurām dzīva mūsdienās atlikusi vien grieķu valoda.
Mākoņu atlants
"Mākoņu atlants" (en) ir 2012. gada fantāzijas filma, kas balstīta uz Deivida Mičela tāda paša nosaukuma romānu. Filmas režisori un scenārija autori ir Toms Taikvers, Lilija Vačovska un Endijs Vačovskis. Galvenās lomas filmā atveido Toms Henkss, Halle Berija, Džims Brodbents, Hugo Vīvings, Džims Sturdžess, Dūna Bae, Bens Višovs, Džeimss D'Ārsijs, Žū Ksuns, Kīts Deivids un Deivids Giasi. Filmas pirmizrāde notika Toronto filmu festivālā.
Filmā tiek pētīts tas, kā individuāla cilvēka darbi ietekmē citu cilvēku dzīves gan pagātnē, gan tagadnē, gan nākotnē.
Luija XVI sodīšana ar nāvi
Luija XVI nāvessoda izpilde giljotīnā ir viens no galvenajiem notikumiem Franču revolūcijas laikā, kas notika 1793. gada 21. janvārī plkst. 10.22 Revolūcijas laukumā (agrāk Luija XV laukums, 1795. gadā pārdēvēts par Konkordijas laukumu) Parīzē. Eksekūciju izpildīja Šarls Anrī Sansons, toreizējais Francijas Pirmās Republikas augstākais eksekutors, kas iepriekš arī bija eksekutors karaļa Luija laikā.
Sekas
Eiropas monarhi bija nopietni noraizējušies par situāciju Francijā, baidoties, ka tiks gāzti un nogalināti. Tika izveidota koalīcija, lai atjaunotu veco kārtību, un sākās karš vispirms ar revolucionāro un pēc tam Napoleona Franciju.
Pūkainais grīslis
Pūkainais grīslis ir mainīga izskata grīšļu dzimtas suga. Savvaļā tā ir sastopama Eiropā, tostarp ļoti bieži visā Latvijas teritorijā.
Apraksts
Pūkainais grīslis ir daudzgadīgs, 10-50 cm garš grīšļu dzimtas lakstaugs, kurš pieder dažādvārpu grīšļu grupai, jo auga sievišķajiem ziediem ir 3 drīksnas un augļa pūslītim ir skaidri nodalīts, divzobains knābītis.
European Hit Radio Top 100 (2013)
Šis ir European Hit Radio 2013. gada noslēguma Top 100. Tops tika atskaņots radiostacijā European Hit Radio otrdien, 2013. gada 31. decembrī plkst. 10.00 ar atkārtojumu otrdien, 2014. gada 1. janvārī plkst. 1.00.
Top 100 sastādīšanas princips
European Hit Radio Top 100 tiek sastādīts pamatojoties uz klausītāju balsojuma rezultātiem, kas, ik nedēļu, tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No visām vidēji 250 līdz 280 gada laikā Top 40 iekļuvušajām dziesmām, tiek noteiktas populārākās 100.
Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.
Piezīmes
N — nedēļas Top 40, Av — augstākā vieta Top 40, NAv — nedēļas augstākajā vietā
Urālieši
Urālieši ir tautu kopums, kas runā urāliešu valodu saimes valodās. Urālieši apdzīvo lielākoties Ziemeļeirāziju, taču daļa dzīvo arī viduseirāzijā. Pēc skaita lielākās urāliešu tautas ir ungāri, somi un igauņi.
GOES 16
GOES 16 (sakotnēji GOES-R) ir ASV meteoroloģiskais pavadonis, NOAA Geostationary Operational Environmental Satellite pavadoņu sistēmas sastāvdaļa. Tas orbītā tika palaists 2016. gada novembrī. Pavadonis izvietots ģeostacionārajā orbītā GOES East pozīcijā virs Amerikas.
Akira Macunaga (1948)
Akira Macunaga (ja; dzimis ) ir bijušais japāņu futbolists, bijis Japānas futbola izlases dalībnieks.
GOES 16
Kosmisko aparātu izgatavoja ASV uzņēmums Lockheed Martin uz platformas A2100A bāzes. Pavadoņa starta masa bija 5192 kg, sausmasa — 2857 kg. Tā izmēri ir 6,1 × 5,6 × 3,9 m. Tas ir GOES sistēmas ceturtās paaudzes pirmais pavadonis.
Akira Macunaga (1948)
Nacionālā izlase
!Kopā||10||2
GOES 16
Lidojuma gaita
2017. gada 30. novembrī sākās GOES 16 pārvietošana uz GOES East pozīciju. 11. decembrī tas sasniedza darba punktu 75,2° R. 18. decembrī tika paziņots, ka pavadonim sākta ekspluatācija.
Hosta grīslis
Hosta grīslis (la) ir mainīga izskata grīšļu dzimtas suga. Savvaļā tā ir sastopama Eiropā. Latviju šķērso sugas izplatības areāla ziemeļaustruma robeža, tādēļ suga ir bieži sastopama gandrīz visā valstī, atskaitot valsts dienvidaustrumu daļu. Augs sastopams mitrās pļavās, krūmājos, zāļu purvos, it īpaši kaļķainās augsnēs.
Apraksts
Hosta grīslis ir daudzgadīgs, 25—45 cm garš lakstaugs, kurš pieder dažādvārpu grīšļu grupai, jo auga sievišķajiem ziediem ir 3 drīksnas un augļa pūslītim ir skaidri nodalīts, divzobains knābītis.
Auga cers ir skrajš un augam ir saknenis ar īsiem dzinumiem. Stublājs ir stāvs un gluds. Lapas ir 0,2—0,4 cm platas, 2—3 reizes īsākas nekā stublājs. Ziedkopā ir 3—5 vārpiņas. Stublāja galotnē ir viena vīrišķā vārpiņa, zem tās ir aptuveni 1 cm garas sievišķās vārpiņas. Augšējās vārpiņas vienmērīgi satuvinātas, apakšējā nereti attālāk, ar 2—5 cm garu kātiņu, kātiņš ieslēgts seglapas makstī. Apakšējā seglapa nesasniedz vīrišķo vārpiņu. Augļa pūslītis ir plakans, trīsšķautņains, zaļš ar dzeltenīgu dzīslojumu. Segplēksne tumšbrūna, ar gaišu vidusdaļu, īsāka nekā pūslītis. Zied maijā.
Lielais gads
"Lielais gads" (en) ir 2011. gada komēdija, kuras režisors ir Deivids Frankels. Galvenās lomas atveido Ouens Vilsons, Džeks Bleks un Stīvs Mārtins. Filmas pirmizrāde notika.
Divi putnu mīļi Breds un Stjū cenšas pārspēt augsprātīgo Keniju, kuram pieder pasaules rekords visvairāk identificētajās putnu sugās gada laikā.
Annas (Lielvārdes pagasts)
Annas ir ciems Ogres novada Lielvārdes pagastā. Atrodas Lielvārdes pagasta ziemeļos. Attālums no novada centra Ogres — 24,5 km, no pagasta centra Lielvārdes — 7 km, no Rīgas — 60,5 km.
Aizsardzības likvidēšana
Aizsardzības likvidēšana šahā ir taktisks paņēmiens, kura rezultātā ar nomaiņu vai upuri tiek iznīcināta pretinieka figūras, bandinieka vai svarīga punkta aizsardzība. Bieži vien aizsardzības likvidēšana ir dažādu kombināciju sastāvdaļa.
Vilhelms Burgdorfs
Vilhelms Emanuels Burgdorfs (, dzimis, miris ) bija vācu virsnieks, ģenerālis.
No 1944. gada oktobra - Vācijas armijas kadru daļas priekšnieks, kad 20. jūlija sazvērestībā gāja bojā Rūdolfs Šmunts. Vienlaicīgi pildīja Ādolfa Hitlera galvenā adjutanta pienākumus. Pēc sazvērnieku sakāves ieradās pie Ervina Romella un piedāvāja viņam izdarīt pašnāvību. Kara beigās bija viens no pēdējiem Hitlera bunkura iemītniekiem. Izdarījis pašnāvību.
Mazais Klusais ezers
Mazais Klusais ezers (arī Mazais Dziļais ezers, Mazais Klusais II ezers) ir neliels beznoteces meža ezeriņš Augšdaugavas novada Līksnas pagastā. Izvietojies purvainā ieplakā pagasta dienviddaļā uz rietumiem no Daugavpils—Rēzeknes dzelzceļa.
Radinakanti
Radinakanti (Rhadinacanthus) ir diplakantīdu akantodu ģints. Ģinti 1888. gadā aprakstīja skotu paleontologs Remzi Trakvairs, par pamatu ņemot šveiciešu dabaszinātnieka Luija Agasi 1844. gadā aprakstīto Diplacanthus longispinus. Radinakantu pārstāvji bija izplatīti vidusdevonā, no rēzeknes līdz burtnieku svītai, Galvenajā devona laukā (Baltija, Ļeņingradas apgabals, Baltkrievija), Skotijā un Orkneju salās. Šīm zivīm ir zināmas arī veselu ķermeņu fosilijas. Radinakantu ģints tipveida suga ir Rhadinacanthus longispinus.
Apraksts
Šiem diplakantīdiem peldspuru dzelkšņi ir ar gludu noapaļotu ķīli gar priekšējo malu, kas ar samērā dziļu vagu nodalīts no dzelkšņa plakanās malas ar 0—4 ķīļiem. Lāpstiņas aizmugurējā mala ir šaura.
Zvīņu vainagi ornamentēti ar paralēliem vai saplūstošiem ķīļiem, kas atiet atpakaļ no vainaga priekšējās malas. Vainagu aizmugurējās sānu malas parasti ir zobainas. Vainagu veido līdz sešām viena otrai uzguļošas augšanas zonas, kas sastāv no mezodentīna ar gariem zarojošiem kanāliem, kas radiāli atiet no lakūnu paplašinājumiem.
Tošio Takabajaši
Tošio Takabajaši (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||12||2
Barības ķēde
Barības ķēde, arī barošanās ķēde, ir lineārs attēlojums, kurā redzama dažādu dzīvo organismu barošanās attiecība. Tā ir daļa no barošanās tīkla, kas veidojas, barības ķēdēm krustojoties. Barības ķēde sākas ar producentiem (augi un sēnes), tiem seko primārie patērētāji (zālēdāji) un noslēdzas ar sekundārajiem patērētājiem (gaļēdājiem un visēdājiem). Sekundārajos patērētājos var būt vairāki posmi, tas ir, vieni sekundārie patērētāji savā barībā lieto citus sekundāros patērētājus.
Senči
Senči ir ciems Ogres novada Lielvārdes pagastā. Atrodas Lielvārdes pagasta austrumos. Attālums no novada centra Ogres — 25 km, no pagasta centra Lielvārdes — 7 km, no Rīgas — 61 km.
Vecais režīms
Vecais režīms (franču: Ancien Régime) bija politiskais un sociālekonomiskais režīms, kas pastāvēja Francijā aptuveni no 16. gadsimta beigām un 17. gadsimta sākuma līdz Franču revolūcijai. Vecajam režīmam bija raksturīga stingra sociālā struktūra:
Kārlis Gustavs fon Renne
Dzīvesgājums
Dzimis pulkveža Oto Johana fon Rennes ģimenē. 1743. gadā iestājās Krievijas impērijas karadienestā. 1769. gadā viņu paaugstināja par pulkvedi un iecēla par Kargopoles pulka komandieri. Piedalījās kaujās pret Polijas-Lietuvas kopvalsts Baras konfederāciju.
Peldēšana 1900. gada vasaras olimpiskajās spēlēs — 200 metri uz muguras vīriešiem
200 metru peldēšana uz muguras bija viena no septiņām peldēšanas disciplīnām, kas tika aizvadīta 1900. gada vasaras olimpiskajās spēlēs Parīzē. Sacensības notika divas dienas 1900. gada 11. augustā tika aizvadīti trīs priekšsacīkšu posmi, savukārt 12. augustā notika fināla sacensības. Disciplīnas norises vieta bija Sēnas upes daļa starp Kurbevuē un Aņēras tiltiem. Tajā kopā startēja 16 sportisti no 7 pārstāvošajām valstīm.
Heidara Alijeva starptautiskā lidosta
Heidara Alijeva starptautiskā lidosta (az) ir starptautiskā lidosta, kas atrodas 20 kilometrus uz ziemeļaustrumiem no Azerbaidžānas galvaspilsētas Baku centra. Tās IATA kods ir GYD, bet ICAO kods ir UBBB. Lidosta oficiāli tika atklāta 1980. gadā. 2004. gadā tā tika nosaukta par godu azerbaidžāņu valstsvīram Heidaram Alijevam. Pirms tam tā bija zināma kā Binas starptautiskā lidosta. Kā bāzes lidostu to izmanto aviosabiedrības Azerbaijan Airlines, Buta Airways un Silk Way West Airlines.
Peldēšana 1900. gada vasaras olimpiskajās spēlēs — 200 metri uz muguras vīriešiem
Zelta medaļu ieguva Vācijas sportists Ernsts Hopenbergs. Sudraba medaļu izcīnīja Austrijas sportists Karls Ruberls, bet bronzas medaļu izcīnīja Nīderlandes sportists Johanness Drosts. Nīderlandei šī bija pirmā olimpiskā medaļa peldēšanā.
Heidara Alijeva starptautiskā lidosta
Uz šo lidostu lidojumus no Rīgas starptautiskās lidostas nodrošina aviokompānija airBaltic.
Peldēšana 1900. gada vasaras olimpiskajās spēlēs — 200 metri uz muguras vīriešiem
Rezultāti
— kvalifikācija finālam pēc vietas; — Kvalifikācija finālam pēc laika;  — Olimpiskais rekords.
Pārstāvētās valstis un sportisti
200 metru peldēšanā uz muguras startēja 16 sportisti (visi vīrieši) no 7 valstīm. Visas valstis šajā disciplīnā bija pārstāvētas pirmo reizi.
Iekavās norādīts pārstāvošo sportistu skaits.
Praktikanti (filma)
"Praktikanti" (en) ir 2013. gada komēdija, kuras režisors un viens no producentiem ir Šons Levi. Galvenās lomas atveido Ouens Vilsons, Vinss Vons (viņš arī viens no producentiem un scenārija autoriem), Rouza Bairna un Makss Mingella. Filmas pirmizrāde notika.
Billijs un Niks ir divi pārdevēji, kuru karjeras ir iznīcinātas, pateicoties digitālā laikmeta uzplaukumam. Abi tiek pie daudzu iekārotām prakses vietām Google, kur Billijam un Nikam jāsacenšas ar jauniem tehnikas ģēnijiem, lai izcīnītu savu vietu zem saules.
Ralfs izposta internetu
Ralfs izposta internetu (en) ir 2018. gada ASV datoranimācijas filma, kuras režisori ir Ričs Mūrs un Fils Džonstons. Filmā Ralfs un viņa draudzene Vanelope dodas internetā, lai uzzinātu, kā labot Vanelopes bojāto spēļu automātu. Filma ir turpinājums 2012. gada filmai "Ralfs-postītājs".
Oriģinālvalodā lomas ieskaņojuši Džons Reilijs, Sāra Silvermane, Gala Gadota, Džeks Makbraiens, Džeina Linča un Eds O'Nīls, bet latviski – Ģirts Šolis, Santa Didžus, Linda Leen, Ērika Eglija un Artūrs Putniņš.